Publication: Magyar Közlöny
Issue: MK-2011-70 (Year: 2011, Number: 70)
Era: contemporary
Section: az az életkor, melyet a társadalombiztosítási nyugellátásról szóló 1997. évi LXXXI. törvény az öregségi nyugdíjra
Paragraph Index: 411

4. Az adatszolgáltatás tartalmi követelményei Az érvényes számviteli jogszabályok szerint az adatszolgáltatónak saját magának kell az adatgyûjtését, analitikáját, nyilvántartását megszervezni és gondoskodni arról, hogy minden egyes táblába csak bizonylattal alátámasztott, és az adatszolgáltató nyilvántartásaiban rögzített gazdasági eseményekrõl kerüljön be adat. A nyilvántartási rendszernek meg kell felelnie a jogszabályi elõírásoknak és felügyeleti ellenõrzésre is alkalmasnak kell lennie. Biztosítani kell, hogy az adatszolgáltató mûködését szolgáló belsõ szabályzatok, elõírások, az ügyletekre vonatkozó dokumentációk, szerzõdések, valamint a számviteli és egyéb nyilvántartások magyar nyelven álljanak rendelkezésre. A felügyeleti jelentésben szereplõ állományoknak meg kell egyezniük a negyedév végére lezárt mérleg- és mérlegen kívüli tételek állományaival. Az éves jelentés sorait a könyvvizsgáló által ellenõrzött (auditált) mérlegadatok és mérlegen kívüli nyilvántartások alapján kell a Felügyelet részére megküldeni. Az egyes (eszköz- és forrás-, illetve eredménykimutatási) tételek részletezése az Szmt., valamint az Fnykr. szerinti elõírásoknak megfelelõen történik. A forgalmi típusú jelentéseknél a forintra átszámítás az ügylet napján érvényes árfolyammal történik az intézmény számviteli politikájában lefektetetteknek megfelelõen.

Source: https://magyarkozlony.hu/hivatalos-lapok/7144f2cd7a799105d3a1862190ae9bd22cfb4c7e/dokumentumok/c4ec77f6b596f604ab1b254375677886de4cff09/letoltes